আজি মুখ্য মন্ত্ৰী সৰ্বানন্দ সোণোৱালৰ মাজুলী ভ্ৰমণৰ সময়তে মাজুলীত নাগৰিকত্ব সংশোধনী বিধেয়ক, ২০১৬ বাতিলৰ দাবীত বিভিন্ন দল-সংগঠনে আন্দোলনৰ কাৰ্যসূচী গ্ৰহণ কৰে।
উল্লেখযোগ্য যে জ্যেষ্ঠ নাগৰিক সমিতি, পেঞ্চনাৰ সন্থা, জাতিয়তাবাদী যুৱ ছাত্ৰ পৰিষদ, কৃষক মুক্তি সংগ্ৰাম সমিতি, মানৱ অধিকাৰ সংগ্ৰাম সমিতি, কোচ ৰাজবংশী ছাত্ৰ সন্থা, টি এম পি কে, অনুসূচিত জাতি ছাত্ৰ সন্থা, প্ৰাক্তন আলফা ঐক্য মঞ্চ, মাজুলী মহিলা সমিতি, মাজুলী মহিলা আইন কোষ, চুতীয়া জাতি ছাত্ৰ সন্থা, বেংগলি সমাজ বিকাশ সমিতি, সাধাৰণ জাতি যুৱ ছাত্ৰ পৰিষদৰ সহযোগত আজি মাজুলী মহাবিদ্যালয়ৰ খেল পথাৰত নাগৰিকত্ব সংশোধনী বিধেয়ক বাতিলৰ দাবীত এক বিশাল প্ৰতিবাদী কাৰ্যসূচী গ্ৰহণ কৰে।
এই প্ৰতিবাদী কাৰ্যসূচীত অংশ গ্ৰহণ কৰে কৃষক মুক্তি সংগ্ৰাম সমিতিৰ নেতা অখিল গগৈ আৰু যুৱ ছাত্ৰ পৰিষদৰ সাধাৰণ সম্পাদক পলাশ চাংমাই।
নাগৰিকত্ব সংশোধনী বিধেয়ক, ২০১৬ বাতিলৰ দাবীত উলিওৱা এই প্রতিবাদত মাজুলীৰ বিভিন্ন দল-সংগঠনে হাতে হাতে প্লেকাৰ্ড লৈ বিজেপি চৰকাৰ হুঁচিয়াৰ শ্ল'গানেৰে পৰিৱেশ উত্তাল কৰি তোলে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
